
Koosolek toimus 06.10.2014 kell 18.00 – 19.30 Kuusalu Keskkooli lugemissaalis
Osalesid: Maria Trei, Heleri Paiste, Anu Kirsman, Margus Soom, Ingrit Keerma, Heleri Śelemba, Meelis Skeber, Piret Kamber, Vello Sats, Aili Kontus
Kutsutud: Anu Kirsman

PÄEVAKORD
1. Dokumendi "Kuusalu keskkooli hoolekogu statuut" koostamine ja kinnitamine
2. Valka Kodu klientidele ujumise võimaldamine spordikeskuses
Koosoleku juhataja: Maria Trei
Protokollija: Piret Kamber	
Protokoll

· Hoolekogu uute liikmete Heleri Śelemba (õpetajate esindaja) ja Meelis Skeberi (õpilaste esindaja) õnnitlemine.
· Vastavalt Põhikooli- ja gümnaasiumiseaduse § 73 lg 8 järgi ei tohi hoolekogu koosseisu kuuluvate vanemate, vilistlaste ja kooli toetavate organisatsioonide esindajad kuuluda koolitöötajate hulka. Hoolekogu esimees Maria Trei on alates septembrist 2014 kooli töötaja ning seetõttu ei saa ta olla enam vanemate esindaja hoolekogus. Tänast koosolekut juhib hoolekogu liikmete ühisel nõusolekul Maria Trei.

1. Dokumendi „Kuusalu keskkooli hoolekogu statuut“ koostamine ja kinnitamine
Artuelu: Haridus- ja teadusministeeriumi juristi infole tuginevalt peab hoolekogu kord olema kinnitatud kooli pidaja poolt. Kooli pidaja kehtestab, kuidas toimub hoolekogu valimine jms. Hoolekogu liikmete poolt koostatud „Kuusalu keskkooli hoolekogu statuut“ ei ole haldusakt. Saab teha ettepanekuid muuta valla poolt kehtestatud dokumenti „Üldhariduskooli ja huvikooli hoolekogu moodustamise kord“. Hetkel kehtiva korra järgi saab üks hoolekogu koosseis tegutseda 4 aastat, hoolekogu liikmed soovisid valimisperioodi pikkuseks 2 aastat. Kord ei reguleeri, kuidas saaks hoolekogu liikmeid juurde valimiste välisel ajal. Kuna hoolekogus ei ole nõutud arv lapsevanemate esindajaid, siis 29. oktoobril toimuval lapsevanemate üldkoosolekul tuleks juurde valida 3 lapsevanemate esindajat üheks aastaks. Hoolekogu ei jää teovõimetuks, kui lapsevanemaid jääb vähemusse. 
Asendusliikmeid ei saa olla ja seetõttu võtame need punktid statuudist välja.
Anu Kirsman võrdleb dokumendid ära ja edastab kokkuvõtte Mariale tutvumiseks.
Õpilasomavalitsuse esindaja hinnangul ei ole vaja määrata hoolekokku kahte õpilasomavalitsuse liiget, piisab ühest.
Otsused: 
· 2014 aasta lapsevanemate üldkoosolekul ootame kandideerima uusi hoolekogu liikmeid üheks aastaks – kokku 3 lapsevanemat.
· Viia statuut hariduskomisjoni koos ettepanekuga muuta Kuusalu valla hoolekogu töökorra dokumenti ning viia sinna sisse muudatusettepanekud, mis puudutavad hoolekogu liikmete värbamist, sh sisse viia kooliastmete esindajate vajadus.
Otsused on vastu võetud 8 poolt häälega.
2. Valka Hooldekodu kohtumäärusega klientidele ujumise võimaldamine spordikeskuses
Arutelu: Maria tutvustas üleskerkinud küsimust ja ohtusid. Ka kooli juhtkond arutas seda küsimust ja teeb ettepaneku kokku kutsuda ümarlaud huvitatud osapooltega ja selgitada välja vajadused ja ootused.
Kõige tähtsam on õpilaste ja töötajate turvalisus. Lahtised on küsimused, kes vastutab hoolealuste tegude eest ja kuidas tagatakse turvalisus. Samuti tuleb täpsustada hügieeni hoidmisega seotud küsimused. 
Hoolekogu ettepanek: hoolekogu palub peatada selle protsessi, kuni on toimunud ümarlaud kooli direktori eestvedamisel. Palume täpsustada, kuidas tagatakse laste ja töötajate turvalisus ning kes vastutab hoolealuste tegude eest. 

Uue koosoleku aja kokkuleppimine
Järgmine koosolek toimub 5. novembril kell 18.00 kooli lugemissaalis.

